"Acesta este momentul asteptat, dupa care lucrurile vor incepe sa se schimbe pentru zona, pentru localitatea Deveselu. Deja se observa schimbari, au fost localnici care s-au angajat, se colecteaza taxele mai bine. Pana acum au fost angajati, de catre firmele care efectueaza lucrari de constructii in baza militara, aproximativ 70 de persoane din Deveselu, dar sunt si alte zice de persoane din comunele invecinate, din municipiul Caracal", a afirmat edilul Ion Aliman.Aliman a precizat ca firmele de constructii ce lucreaza in prezent in Baza Deveselu au angajat ingineri in constructii, muncitori cu pregatire in domeniul constructiilor, mecanici de utilaje grele, buldoexcavatoristi, soferi de camioane, macaragii etc.In urmatorii doi ani, numarul locurilor de munca va creste, mai sustine primarul. 'Aici vor lucra, dupa momentul de luni, 28 octombrie, aproximativ 700 de persoane care vor fi angajati ai firmelor de constructii, de aceea asteptam momentul inceperii oficiale a constructiilor, pentru ca dupa aceea lucrarile vor demara in forta. Vor fi locuri de munca chiar si persoane fara calificare. Vor incepe, spre exemplu, lucrarile pentru reteaua de canalizare din baza, va fi nevoie si de muncitori necalificati', mai spune primarul Ion Aliman.Acesta considera ca odata cu cresterea numarului persoanelor care au loc de munca, taxele vor fi colectate intr-o proportie mai mare, va creste bugetul local.Ion Aliman mentioneaza ca se observa deja schimbari in colectarea taxelor si impozitelor. 'A crescut gradul de colectare anul acesta fata de alti ani, pana la aceasta data suntem la 87% cu gradul de colectare a taxelor si impozitelor locale. Am facut si o campanie de informare a cetatenilor despre necesitatea colectarii taxelor si oamenii au raspuns pozitiv', a adaugat edilul. El a mai mentionat ca, santierul de constructii din baza militara va aduce clienti pentru hotelurile si pensiunile din zona, in special din Caracal, pentru firme de catering, deoarece firmele care au incheiat contracte pentru lucrari de constructii in baza militara au inceput sa se intereseze de cazare si de masa pentru angajati.Primarul din Deveselu subliniaza ca localitatea este ca oricare alta din tara, dar care incepe sa cunoasca schimbari in bine. 'Deveselu este ca orice comuna, deocamdata. Este precum o rotita care a inceput sa se miste un pic, probabil ca lucrurile se vor schimba mai mult in bine de acum incolo, la finele anului 2013, cand va functiona sistemul de apa si canalizare, la inceputul anului viitor, cand toate locuintele vor fi racordate la sistemul de apa, in 2014 cand vom avea retea de gaze si drumuri asfaltate', a indicat primarul Ion Aliman.El a precizat ca investitia in alimentarea cu apa si reteaua de canalizare, demarata in prima parte a anului, este aproape finalizata, iar calitatea apei ce va curge la robinetele din Deveselu este foarte buna. 'Puturile pentru apa sunt forate la 65 de metri adancime, debitul apei la pompe poate ajunge la 7 metri cubi pe secunda. A fost facuta si statia de clorinare a apei, laboratorul de analize, statia de epurare va fi montata in urmatoarele doua saptamani. Anul viitor speram sa fie introdusa reteaua de gaze naturale. Modernizarea drumurilor va fi facuta dupa introducerea gazelor naturale, pentru ca altfel s-ar distruge asfaltul cand vor fi facute sapaturile pentru reteaua de gaze', a mai adaugat Ion Aliman.El a mentionat printre schimbarile ce vor avea loc la Deveselu si reabilitarea unitatilor de invatamant, un proiect ce va finantat si coordonat de catre Ambasada SUA la Bucuresti.Potrivit primarului, anul acesta in comuna Deveselu au fost investiti 10,5 milioane lei pentru alimentarea cu apa, canalizare, constructia unui drum de acces spre unitatea militara, finantarea fiind facuta din fonduri guvernamentale. Pentru anul 2014 sunt prognozate investitii de doua milioane de euro pentru reteaua de gaze naturale si de aproximativ opt milioane de lei pentru reabilitarea infrastructurii rutiere.In Baza militara Deveselu s-au construit deja adaposturi temporare destinate personalului angrenat in constructia unitatii. Unitatea de aparare antiracheta a SUA va fi localizata in cadrul Bazei Militare de la Deveselu si se preconizeaza ca va deveni pe deplin operationala la orizontul anului 2015. Se estimeaza ca vor fi necesari aproximativ 200 de militari, angajati civili si personal contractat pentru operarea acestei Facilitati.Parte a programului antiracheta al SUA pentru Europa (European Phased Adaptive Approach), Baza Militara Deveselu este prevazuta sa atinga capacitatea operationala la orizontul anului 2015.Baza Deveselu va constitui contributia Romaniei si un element important al arhitecturii sistemului de aparare antiracheta dezvoltat de NATO.